b'\n_START_ARTICLE_\nLars Nilson\n_START_SECTION_\n\xc5\xbdivotopis\n_START_PARAGRAPH_\nNilson je ro\xc4\x91en u \xc5\xbeupi Sk\xc3\xb6nberga u \xc5\xbdupaniji \xc3\x96sterg\xc3\xb6tland u \xc5\xa0vedskoj. Njegov otac Nikolaus bio je farmer. Obitelj se preselila u Gotland kada je Lars Nilson bio mlad. Nakon mature, zapo\xc4\x8deo je studij iz podru\xc4\x8dja prirodnih znanosti na Sveu\xc4\x8dili\xc5\xa1tu u Uppsali. Njegov talent za kemiju uo\xc4\x8dio je njegov profesor iz kemije, Lars Svanberg, biv\xc5\xa1i student J\xc3\xb6nsa Jakoba Berzeliusa._NEWLINE_Nilson je 1874. godine postao izvanredni profesor kemije te je od tada mogao vi\xc5\xa1e vremena posvetiti istra\xc5\xbeivanju. Tijekom rada na rijetkim zemnim metalima, Nilson je 1879. godine otkrio skandij. U tome je razdoblju prou\xc4\x8davao i plinsku gusto\xc4\x87u metala te je omogu\xc4\x87io otkrivanje valencija razli\xc4\x8ditih metala._NEWLINE_Godine 1882. postao je upravitelj Odjela za kemijska istra\xc5\xbeivanja \xc5\xa0vedske kraljevske akademije poljoprivrede i \xc5\xa1umarstva. Nakon toga, njegova su istra\xc5\xbeivanja djelomi\xc4\x8dno krenula novim smjerom. Provodio je istra\xc5\xbeivanja kravljeg mlijeka i razli\xc4\x8ditih biljaka kori\xc5\xa1tenih za hranidbu stoke._NEWLINE_Nilson je bio \xc4\x8dlan nekoliko akademija te dobitnik nekoliko nagrada, me\xc4\x91u kojima je i Red polarne zvijezde, \xc5\xa1vedsko odlikovanje za zasluge \xc5\xa0vedskoj.'